NORAKSTS

|  |  |
| --- | --- |
| 27.05.2021. | Nr.7/11 |

**PROJEKTA**

**“DINAMISKAS INFORMĀCIJAS PĀRVALDĪBAS PIEEJA KLIMATIZTURĪGU ADAPTĀCIJAS PAKU IEVIEŠANAI EIROPAS REĢIONOS (IMPETUS)”**

**ĪSTENOŠANA**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Eiropas Savienības pētniecības un inovācijas atbalsta programmas “Apvārsnis 2020” ietvaros tiek īstenots projekts “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos (IMPETUS)”, kura mērķis ir nodrošināt pielāgošanos klimata pārmaiņām, ieviešot jaunus un dinamiskus, tehnoloģiju inovāciju un mākslīgā intelekta risinājumus, pieredzes pārņemšanu starp partneriem, īstenojot pilotprojektus un izmēģinot novatoriskus tehnoloģiskus un ar tehnoloģiju nesaistītus risinājumus, kas palīdzēs pielāgoties klimata izmaiņām Eiropas reģionos.

Projekta “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos (IMPETUS)” ietvaros Jelgavā tiks ieviesta agrīnās apziņošanas plūdu draudu novērtējuma automatizācija iedzīvotāju brīdināšanai un Civilās aizsardzības komisijas lēmumu automatizācija, balstoties uz reāllaika ūdens līmeņu novērojumu datiem.

Projekta budžeta daļa, kas paredzēta aktivitātēm, kuras tiks īstenotas Jelgavā, ir 284 250,00 *euro* un tai ir 100% finansējums no Eiropas Savienības programmas pētniecībai un inovācijai “Apvārsnis 2020”; Jelgavas pilsētas pašvaldībai projekta ietvaros netiek uzliktas finansiālas saistības.

Pamatojoties uz likumu „Par pašvaldībām” 12. pantu, 21.panta pirmās daļas 27.punktu,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības iestādei “Jelgavas pašvaldības operatīvās informācijas centrs” kā partnerim piedalīties Eiropas Savienības pētniecības un inovācijas atbalsta programmas “Apvārsnis 2020” projektā “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos (IMPETUS)” ar projekta budžetu 284 250,00 *euro,* kas ir 100% finansējums no Eiropas Savienības programmas pētniecībai un inovācijai “Apvārsnis 2020”.
2. Pilnvarot Jelgavas pilsētas pašvaldības iestādes “Jelgavas pašvaldības operatīvās informācijas centrs" vadītāju parakstīt visus ar projekta “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos (IMPETUS)” ieviešanu saistītos dokumentus, kā arī veikt visas nepieciešamās darbības projekta ieviešanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 27.maijā